runetrust/blame-folketinget-dk huggingface dataset:
René Christensen (DF), 2022-09-28:
Nu er det jo lovforslag nr. L 212, vi har her.
Er det en god ordning, som hjælper danskerne, som er presset nu, at de kan udskyde en regning, de har svært ved at betale nu, og så kan betale den senere?
Mener Danmarksdemokraterne, at det er at hjælpe danskerne, at de får øget deres gæld i stedet for at få mindsket deres gæld?
For det er jo konsekvensen.
Dennis Flydtkjær (DD), 2022-09-28:
Det, hr. René Christensen refererer til, er jo regeringens udspil, som alene indeholdt en låneordning, altså udskydelsen af elregningen.
Men hr. René Christensen ved jo også godt, at vi gik til forhandlingerne med det samme mål om, at det skulle være en lavere regning for danskerne, og det er trods alt lykkedes at komme med i det her kompromis, netop fordi elafgiften bliver sænket til EU's minimumssats.
Så det er ikke en låneordning, som jeg også nævnte i min tale ikke ville være nok, men det er trods alt et godt skridt i den rigtige retning, at man får sænket elafgiften.
Skulle vi så gøre mere?
Ja, bestemt, og det havde vi sådan set også et fælles mål om i den blå blok, men vi har bare valgt at se det på den måde i Danmarksdemokraterne, at det her trods alt er et godt skridt i den rigtige retning, og derfor er vi med i den her aftale.
René Christensen (DF), 2022-09-28:
Jeg skal bare lige høre ordføreren om noget.
Hvis borgerne står derude og ikke kan betale deres regning nu, fordi de simpelt hen ikke har rådighedsbeløbet til det, kan de nu få en låneordning, hvor der også bliver pålagt en rente på 2 pct. for en privat borger, mens renten er lidt over 4 pct. for en virksomhed, og regningen skal så bare betales senere.
Får man så et større rådighedsbeløb, eller får man et mindre rådighedsbeløb?
Bliver man ikke bare fattigere som borger og som virksomhed ved at benytte sig af den her ordning, og hvordan i alverden kan man kalde det en hjælpepakke?
Dennis Flydtkjær (DD), 2022-09-28:
Tak for det.
Søren Egge Rasmussen (EL), 2022-09-28:
Altså, man kan godt kalde det en overnormal profit.
Lige hvordan vi skal bruge pengene, vil vi meget gerne forhandle om.
Altså, vi har sådan set været åbne over for, hvad det er for et redskab, vi skal bruge til at føre nogle penge tilbage.
Der er ikke noget, der er helligt for os.
Det her med at nedsætte elafgiften er ikke på vores ønskeliste, men når det er noget, man kan håndtere på en hurtig måde, var det det, som blev grebet i den her aftale.
Vi har ingen barrierer.
Vi ser på den samlede løsning, og hvem det er, man hjælper.
Katarina Ammitzbøll (KF), 2022-09-28:
Jamen jeg ser, det var en kommentar.
Det var ikke noget spørgsmål.
Søren Egge Rasmussen (EL), 2022-09-28:
Man må konstatere, at Mærsk har haft et vildt godt regnskabsår med meget store ekstraindtægter på fragtrater.
Hvis man kigger på energisektoren, er der jo nogle, som ikke er blevet belagt med øgede omkostninger, bare fordi energipriserne er steget.
Altså, ejer man en stor vindmøllepark, er driftsomkostningerne ikke højere, men den strøm, man kan sælge, kan være til en langt højere pris, medmindre man har en lang kontrakt på det, man sælger.
Jeg er meget spændt på, hvad EU kommer frem til.
Og jeg har noteret mig, at man f.eks. i Tjekkiet er begyndt at sige, at der skal være en maks.-grænse for, hvad energi må koste, og at de går ind i, at der skal være et maks. på, hvad man må tjene.
Og jeg må sige, at vi i mange år har haft nogle lave energipriser i Danmark, og det er sådan set også blevet trykket ned af, at vi har haft så meget vedvarende energi, og nu har vi så en mangelsituation, hvor systemerne i EU faktisk presser elpriserne op.
Det er helt urimeligt.
René Christensen (DF), 2022-09-28:
Tak for ordførertalen.
Hvad tænker ordføreren for Enhedslisten, når han siger overnormal profit?
Rasmus Helveg Petersen (RV), 2022-09-28:
Tak for det.
Jeg mener selvfølgelig, at vi bør løse de skævheder og ubalancer, der er på energimarkedet, på europæisk niveau.
Jeg er meget glad for fælleseuropæiske løsninger, og jeg er også meget glad for, at Enhedslisten er glad for fælleseuropæiske løsninger.
Jeg synes, det er mere besværligt end bare at komme med en parole om, at de skal beskattes.
F.eks. har vi jo i Danmark forbrugerejede selskaber, der bruger de her store profitter til at sætte varmepriserne ned for deres kunder.
Så det er ikke så simpelt som, at nogle er onde og skal beskattes.
Jeg glæder mig til at se, hvad EU kommer frem til.
Christian Juhl (EL), 2022-09-28:
Jeg vil gerne høre om noget.
Når nu EU for en gangs skyld har været så visionære, at de kan se, at overnormale profitter skal omsættes i en indsats i den her kritiske situation,
hvordan stiller Radikale sig så til at beskatte de overnormale profitter for at få midler til at redde den her situation?
Rasmus Helveg Petersen (RV), 2022-09-28:
Jamen jeg er enig i problematikken.
Der vil være nogle af de nære og sociale områder, der bliver ramt af det her, når der kommer regninger i kommunerne, som er helt uforudsigelige og uhåndterlige.
Så det er jeg meget, meget indstillet på at kigge på.
Katarina Ammitzbøll (KF), 2022-09-28:
Tak, og tak til ordføreren for at rejse nogle forskellige problemstillinger.
Jeg vil ikke dykke ned i det med det kommunale, men i det med de ekstraordinære profitter.
Nu nævnte ordføreren Mærsk, og vil ordføreren også kompensere virksomhederne, når de har røde tal?
Jeg arbejdede bl.a. i Mærsk i flere år, inden jeg blev valgt ind her, og der var kun røde tal.
Hvad gør man der?
Mange medarbejdere blev fyret.
Vil Enhedslisten så hjælpe virksomhederne, når det går den gale vej?
Mit andet spørgsmål er i forbindelse med det, som blev sagt før fra Dansk Folkepartis side, nemlig at der er rigtig mange af de halvoffentlige selskaber, f.eks. forsyningsselskaberne, som tjener penge nu, og skal man gøre noget der?
Eller hvad skal man gøre, når staten også tjener penge, f.eks. ved at være medejer af Ørsted?
Jeg kunne godt tænke mig, om ordføreren kunne nuancere det her syn på de ekstraordinære profitter lidt, og om man så skal hjælpe virksomhederne, når de ikke tjener penge?
René Christensen (DF), 2022-09-28:
Tak for det.
Jamen sådan opfatter jeg egentlig også overnormal profit.
Altså, man tjener noget ekstra, på grund af at man er i en særlig situation.
Men det gør staten jo også.
Hvis man går ind under § 38 i finansloven, kan man se, at staten budgetterer med i 2023 at få overnormal profit i forhold til moms, og det er jo selvfølgelig, fordi alting stiger.
Når vi går ud og køber, er der en moms på 25 pct. på alle varer, og dermed går staten fra at have budgetteret med i 2022 at have en indtægt på 250 mia. kr. til at få en indtægt på 268 mia. kr., altså 18 mia. kr. mere i indtægt.
Er det også en overnormal profit, som staten får her, og som selvfølgelig skal tilbage til danskerne?
Søren Egge Rasmussen (EL), 2022-09-28:
Det kunne jeg godt svare grundigt på på 10 minutter, men nu skal jeg forsøge på 1 minut.
Jeg synes, at det, som Mærsk har af årsregnskab og udsigt til af årsregnskab på grund af høje fragtrater, gør, at den beskatning, vi har på skibsfarten i Danmark, ikke er rimelig.
Den skal ændres, så vi kan få en højere skatteindtægt.
Med hensyn til forsyningsselskaberne er det jo komplekst.
Så det her er jo komplekst.
Jeg er virkelig spændt på, hvad det er for en løsning, som klima-, energi- og forsyningsministeren kommer frem til.
For vi har et samlet energisystem i Danmark, som er flettet rigtig godt sammen og med ejerskaber på kryds og tværs, og hvor nogle selskaber ejer flere dele af det hele, og derfor kan der godt være nogle selskaber, der bare kører på en god måde til gavn for borgerne, uden at der er overnormale profitter i den samlede koncern.
Victoria Velasquez (EL), 2022-09-28:
Tak for det.
Og tak for talen.
Det er jo helt åbenlyst, at det med elafgiften på ingen måde er nok.
Og derfor synes jeg også, det virker lidt vildt at være så optaget af det her med varmechecken uden at have et svar at levere i forhold til størrelsen af det beløb, der faktisk kan hjælpe de mennesker, der har brug for det.
Nedsættelsen af elafgiften her kommer jo ikke til på nogen måde at være nok for dem, der har mærkbart brug for det.
Og hvis vi lytter til økonomerne, er der flere vigtige pointer.
Vi skal ikke skyde med spredehagl, for hvis vi bare sender et kæmpebeløb ud til alle mulige, kan det puste til inflationen.
Det skal være fuldt finansieret.
Og derfor må jeg sige, det undrer mig, at Konservative går mod konservative i andre europæiske lande og ikke vil bakke op om regeringens mandat i fredags.
IMF peger endda også på, at flere tjener penge på den krise, vi er i, og at det er med til at puste priserne op.
Det ansvarlige vil da være at tage pengene derfra og føre dem tilbage til befolkningen.
Jeg forstår simpelt hen ikke, hvorfor Konservative ikke vil bakke op om det.
Søren Egge Rasmussen (EL), 2022-09-28:
Jeg er godt klar over, at der er visse dele af energisektoren, der kører på 5-årige kontrakter, og det må vi kigge på.
Jeg tror, det er noget enklere at lave nogle beskatninger af den fossile energi; det er mit udgangspunkt.
Og så er det jo vigtigt, at vi også får de der kæmpe fortjenester på fragtrater til havs beskattet på en ordentlig vis.
Det er jo ikke vilde beskatninger, Enhedslisten foreslår i sit udspil.
Vi kunne faktisk godt doble det op, og så havde vi så 60 mia. kr. i stedet for 30 mia. kr.
Lars Boje Mathiesen (NB), 2022-09-28:
Ja, for det er jo et problem, hvis der nu er en, som har nogle vindmøller, som får et godt år nu, som så kan se, at der er et stort overskud, og som så vælger at bruge de penge til måske at investere i to vindmøller mere, indgår kontrakter på dem, og man så bagefter kommer og siger til folk
Og så er svaret: Jamen jeg har jo indgået kontrakter, hvor jeg bruger de penge til at betale for nogle nye vindmøller, og det vil sige, at jeg ikke har den likviditet til at betale det her.
Og så kommer han jo i problemer både over for dem, han har indgået kontrakt med, men også over for sin bank, og han risikerer så at gå konkurs.
Jeg kunne godt tænke mig at høre, om Enhedslisten mener, at det skal være et system, som beskatter bagudrettet, dvs. opgøres, når indtægtsåret er færdigt, eller om det skal være en løbende beskatning, så det bliver en beskatning på omsætning.
Søren Egge Rasmussen (EL), 2022-09-28:
Men der må altså være nogle, som tjener ekstra på grund af fossile energikilders stigende pris, og som ikke bare skal have lov til at beholde det.
Så vi ser frem til, at ministeren kommer retur med en god løsning.
Katarina Ammitzbøll (KF), 2022-09-28:
Så kunne man jo nuancere det med, at der også er rigtig mange energiselskaber, som har fastprisaftaler, og de tjener jo ikke nødvendigvis penge i det her, selv om priserne stiger, for de har lovet at levere over en lang årrække til en fast pris.
Der er mange spørgsmål, og det var også derfor, at vi ikke stemte for at give ministeren mandat til at tage til EU, for det er meget mere komplekst end bare at kalde det ekstraordinære profitter.
Søren Egge Rasmussen (EL), 2022-09-28:
Jeg vil gætte på, at det først overordnet handler om, at man har det fulde overblik, fordi vi har nogle energiselskaber, som agerer flere steder samtidig, og der er det rimeligt nok, at man kigger på det som et hele.
Og der kan jo sådan set være en måde, man håndterer det på, hvor man kan sige: Nå, men de havde en indtægt, der var temmelig høj, i ét hjørne, men de fik udlignet det sådan, at det var til gavn for forbrugerne.
Der kan også være kommunale selskaber, der har den samme tilgang, og vi har et fjernvarmesystem, som skal hvile i sig selv.
Så det her er noget, som er komplekst, og jeg glæder mig til at se, hvad det er, ministeren kommer med af danske løsninger, når vi har fået afklaret, hvad det er, EU tillader.
Den rækkefølge er vi nødt til at have.
Det er jo ikke mig, der er minister, så det har ikke så meget at sige, hvad jeg har på ønskelisten, men jeg har bare noteret mig, at der er nogle overnormale profitter, som vi skal beskatte.
Bertel Haarder (V), 2022-10-04:
Deres Majestæt og Deres Kongelige Højheder.
Det er 12. og sidste gang, at jeg som såkaldt aldersformand åbner Folketinget.
Vi åbner, selv om der måske er valg på vej, for det kræver grundloven.
Mine måske sidste ord fra denne talerstol skal være til jer folkevalgte: Rank ryggen.
Jeg er førstehåndsvidne på, at I folkevalgte er langt bedre end jeres rygte.
I arbejder hårdt og seriøst.
Måske arbejder I for hårdt og får for lidt tid til at tænke og fundere.
Derfor: Lad jer ikke stresse af de mange medier og af hinanden; lad jer ikke stresse af de mange ivrige rådgivere.
Insister på, at det er folkevalgte, der skal bestemme; stå op imod topstyring; husk at få tid til at tænke, husk at stå fast.
Afvis kommentatorernes snak om, at alt er taktik og udspekulering.
Vær autentiske.
Insister på, at I faktisk mener det, I siger, og mener, at det er bedst for Danmark.
Vær gode ved Danmark og lev op til det nordiske guld, som er den grundlæggende tillid, vi har til hinanden.
Den hjalp os gennem coronaen og vil hjælpe os igennem krigen og inflationen.
Husk, at det giver flere stemmer, måske, at anerkende andre end at mistænke dem; at behandle hinanden, som vi selv vil behandles.
Valgflæsk og stemmefiskeri kan nok ikke undgås, men sørg for, at det ikke gør varig skade.
Og lad være med at sætte befolkningsgrupper op imod hinanden.
Husk, at I er en del af noget større – et land med ordentlighed, hvor få har for meget og færre for lidt.
Jeg ved godt, at jeg her har brudt forretningsordenen ved at bruge direkte tiltale.
Til formand har samtlige partier indstillet hr. Henrik Dam Kristensen.
Hvis ingen begærer afstemning, vil jeg betragte ham som valgt.
Han er valgt.
Til første næstformand har Venstres gruppe udpeget Karen Ellemann.
Til anden næstformand har Socialistisk Folkepartis gruppe udpeget Trine Torp.
Til tredje næstformand har Radikale Venstre udpeget hr. Rasmus Helveg Petersen.
Da Enhedslisten og Det Konservative Folkeparti har lige mange medlemmer, har der fundet lodtrækning sted mellem de to grupper, hvorefter Det Konservative Folkepartis gruppe har udpeget fru Mai Mercado til fjerde næstformand.
Tinget er herefter sat, og jeg skal bede den genvalgte formand om at indtage sin formandsplads.
Alex Vanopslagh (LA), 2022-10-06:
Jeg tror ikke rigtig, jeg anerkender det begreb.
Men hvis man endelig skal opfinde sine egne begreber, synes jeg, at udfordringen i forhold til inflation er det overnormale forbrug, der har været i det offentlige forbrug, altså hele det forbrug, der har været ud over det demografiske træk.
Og hvis jeg husker tallene korrekt, er det omkring 9 mia. kr. for den her valgperiode – altså 9 mia. kr., som man har brugt ekstra i det offentlige forbrug ud over det demografiske træk, selv om der ikke er en eneste dansker, der synes, at velfærden er blevet bedre de sidste 3 år.
Det er jo et overnormalt forbrug, man burde sende tilbage til danskerne.
Så er der diskussionen om, om man skal beskatte virksomheder, f.eks. elselskaber, og tage deres penge og sige: Dem må I ikke investere i grøn omstilling; I har tjent for mange penge.
Så det er inflationsforværrende, og det synes jeg er en dårlig idé.
Kim Valentin (V), 2022-10-06:
Tak for det.
Og tak til hr. Alex Vanopslagh for en vældig interessant ordførertale.
Alex Vanopslagh (LA), 2022-10-06:
Jeg har det udgangspunkt, at vi for en sjælden gangs skyld skal lade os inspirere af venstrefløjen, og skulle der komme et borgerligt flertal, skal vi forhandle et forståelsespapir.
Et regeringsgrundlag er gratis; der kan du skrive hvad som helst ind.
Hvis der ikke er 90 mandater bag, er det jo ligegyldigt.
Og det forståelsespapir skriver vi ikke under på, før vi har fået en forpligtelse på, at vi skal lave reformer, der sænker skatten i top og i bund, at vi skal lave reformer, der sikrer mere frihed og konkurrence i den offentlige sektor, og at vi skal styrke retssikkerheden for borgere og virksomheder i Danmark.
På de tre områder vil vi have forpligtelser på, at det skal gå i den rigtige retning.
Benny Engelbrecht (S), 2022-10-06:
Tag den der del af talen, og se, om jeg eventuelt kan jamme lidt guitar til, så hr. Alex Vanopslagh kan komme af med det, han har på hjerte, i det forum.
Men hvis nu man forestiller sig, at der eksempelvis er en konservativ statsministerkandidat, der skal have Liberal Alliances støtte, vil der så følge et krav om offentlig vækst med, i forhold til hvordan regeringsgrundlaget skal dannes?
Alex Vanopslagh (LA), 2022-10-06:
Først og fremmest tak for de pæne ord.
Jeg har tydeligvis ikke forberedt mig godt nok, for jeg måtte springe en hel side over undervejs; jeg blev tidspresset.
Det er jo sådan lidt amatøragtigt, men jeg kan måske komme ned og læse det højt for hr. Benny Engelbrecht, for den del af talen synes jeg selv var særlig god.
Men den måtte jeg desværre springe over.
Det er fuldstændig rigtigt, at vi kan se for os, at både hr. Søren Pape Poulsen og hr. Jakob Ellemann-Jensen kan blive nogle udmærkede statsministre, hvis de får Liberal Alliances hjælp – jeg er en gavmild mand, så det vil jeg gerne give dem.
Så er der jo så hele spørgsmålet om det offentlige forbrug.
Ja, vi mener, den offentlige sektor skal være mindre, for at den private sektor kan blive større, og for at danskernes privatøkonomi kan blive større.
Men jeg har det sådan, at det vigtigste for mig, altså min førsteprioritet, jo ikke er, at den offentlige sektor partout skal blive mindre.
Nej, det er, at den skal blive friere; at den i højere grad bliver konkurrenceudsat; at der kommer mere frit valg – jeg nævnte eksemplet med de tyske plejehjem.
For mig at se er det det allervigtigste, og så kan vi se på besparelser bagefter.
Benny Engelbrecht (S), 2022-10-06:
Tak til formanden, og tak til hr. Alex Vanopslagh for talen.
Når man sidder hernede, fornemmer man i den passionerede tale sådan duften af flæsket, der begynder at sprede sig.
Jeg ved, at hr. Alex Vanopslagh godt kan tåle lidt spøg, så det er altså ikke, fordi jeg dermed beskylder hr. Alex Vanopslagh for at lave valgflæsk.
Det er, fordi nogen nede i Snapstinget simpelt hen har den humor, at det er det, der er aftenserveringen her fra kl. 18.00, nemlig stegt flæsk med persillesovs.
Der er nogen på Christiansborg, der har humor – ligesom hr. Alex Vanopslagh.
Men der er i hvert fald én ting, jeg vil sige, og det er, at vi ikke ved helt præcis, hvem Liberal Alliance kommer til at støtte som potentiel statsminister efter et valg.
Vi ved, at i hvert fald et af partierne, nemlig Konservative, har haft nulvækst som en målsætning.
Det er de gået lidt væk fra; det er tæt på 0,13 pct. i offentlig vækst.
Men er det seriøst nok?
Er det vidtgående nok for Liberal Alliance?
Christian Juhl (EL), 2022-10-06:
Tak, fru formand, og tillykke med jobbet.
Jeg plejer altid at gå ned til min grønthandler og sige, at jeg skal have tomater, og så siger han: Du skal lige have et par ekstra med, for der kan godt være en dårlig imellem.
Og hvis jeg kommer ned dagen efter og siger, at halvdelen sådan set var dårlige, får jeg pengene tilbage.
Han er endda så flink, at han skærer et par tomater ud, og så siger han: Prøv lige at smage dem, inden du køber dem.
Altså, det er sådan ordentlige købmænd, hvorimod ham der Karsten, som jeg også går forbi tit, siger, at hvis jeg vil handle med ham, må jeg købe det pakket ind, og så må jeg jo smage på det, når jeg kommer hjem.
Det der pjat med at smage på det og sådan noget tager han sig ikke af.
Og så kom jeg hjem med en pose varm luft en dag.
Det var noget skidt.
Derfor har jeg tillid til folk, der lægger tingene frem og viser, hvad det er, jeg kan købe, hvis jeg skal købe noget.
Jeg vil også gerne bytte med nogle en gang imellem.
Den der historie hører ingen steder hjemme, synes jeg, medmindre det var en meget, meget ubegavet ordfører, der var nede at handle med den der mand tre gange.
Lars Boje Mathiesen (NB), 2022-10-06:
Historien om Jørgen og Søren handler om, at man ikke skal sælge varm luft, og at man ikke skal købe den samme idé igen.
F.eks. går Enhedslisten nu ud til vælgerne igen og siger, at de gør noget godt for de fattige.
Samtidig har de støttet en regering, som har gjort ni ud af ti indkomstgrupper fattigere, og som har øget uligheden.
Det er en regering, man har støttet i 3 år.
Nu er perioden ved at være slut, og regeringen takker så ved at sige, at de hellere vil lave en regering med nogle andre.
Og det er så Enhedslistens problem lige nu.
Men det er at gå ud og sælge varm luft at tro, at man rent faktisk repræsenterer dem, der har mindst i samfundet, når man samtidig øger skatter, så de fattigste bliver mere fattige.
Det skal man lade være med.
Christian Juhl (EL), 2022-10-06:
Nu skal ordføreren ikke være fræk, vel?
For det første hedder det korte bemærkninger.
Og for det andet har man lov til at komme med en bemærkning.
Ordføreren starter selv med en historie, som man skulle lære af, og det var det, jeg prøvede at se om kunne lade sig gøre – at få andre til at lære lidt om, at varm luft kan man altså ikke sælge.
Man er nødt til at forklare, hvad man vil, hvis man vil levere et alternativ.
Så vil jeg gerne sige lidt om de der unge.
Ordføreren er sådan set fri til selv bare at bestemme.
Men det er jo ikke os, der gør de unge bange.
Tværtimod var det i valgkampen, at de unge gjorde os, de voksne, opmærksom på, at der var et problem.
Inden for 3 uger skiftede samtlige partier, der ikke var enige i klimaplanen, holdning.
Lars Boje Mathiesen (NB), 2022-10-06:
Jeg tror bare, det var en konstatering af, hvor hr. Christian Juhl handler ind, og det er jo også meget interessant for os alle sammen at finde ud af.
Kim Valentin (V), 2022-10-06:
Ja, og så er der det modsatte forhold.
Vi ser i øjeblikket, at antallet af konkurser stiger relativt kraftigt her i kølvandet af coronaen.
Hvad skal vi gøre ved det?
Rosa Lund (EL), 2022-10-06:
Tak for det.
Jeg vil gerne spørge, hvad Liberal Alliance egentlig mener om ligestilling.
Hr. Ole Birk Olesen har jo som bekendt skrevet et anklageskrift mod kvinder, hvor han anklager os for grundlæggende at være uden moral og ære.
Ordføreren har selv sagt, at feminister minder om islamiske mørkemænd, og at grunden til, at kvinder ikke får topjob, er, at vi elsker at blive domineret.
Hr. Henrik Dahl har for nylig sagt i Deadline, at alt, hvad der handler om ligestilling, er fuldstændig overflødigt, fordi vi har ligestilling i Danmark.
Så er det bare, jeg bliver i tvivl.
Hvad mener Liberal Alliance egentlig om ligestilling, når vi står i den situation, at den hyppigst forekommende type drab er partnerdrab, altså den hyppigst forekommende type drab, vi har i Danmark, er kvinder, der bliver slået ihjel af deres partner.
Hvad mener Liberal Alliance om ligestilling?